Fél óra Sid Meier's Starships - PlayDome online játékmagazin
Fél óra Sid Meier's Starships
Először láthatjuk mozgás közben a Beyond Earth világában játszódó mellékágat.
2015.01.31. 18:49 | szerző: GeryG | kategória: Játék
Néhány nappal ezelőtt jelentette be a Firaxis, hogy szeretnék kibővíteni a Sid Meier's Civilization: Beyond Earth által megteremtett világot. Nem, ezúttal nem egy DLC-ről vagy kiegészítőről, de még csak nem is az említett játék egyenes folytatásáról van szó, hanem egy mellékágról. A játék a Sid Meier's Starships címet kapta és egy körökre osztott űrstratégiát köszönthetünk benne. A két játék között nagy lesz az összhang, többek között űrflottánk kapitányát is az előbbi játék frakciói közül választhatjuk ki. A játékmenet hatszögekre épülő galaktikus térképen zajlik, itt navigálhatjuk hajóinkat, illetve a csaták is így zajlanak. Utóbbiak során nem mindegy, hogy hajóinkat milyen irányból éri támadás, hiszen pajzsuk nem minden oldalon ugyanolyan erős, ez pedig remek taktikázási lehetőségeket rejt magában mind támadó, mind védekező oldalon. Ugyanígy kihasználhatjuk az űrben sodródó meteorokat is, ezek fedezékként szolgálhatnak. Mindezekről bővebben az alábbi, bő félórás bemutatóban hallhattok. A játék valamikor tavasszal jelenik meg kizárólag PC-re. ■
ivanova36 2015.01.31. 20:56
SolidSnakeGH 2015.01.31. 21:33
ivanova36 2015.01.31. 22:36
Ejnye, még cikk is van róla az oldalon...lehet ideje pótolni :)
De igen, nagyjából Civ5 földönkívüli bolygókon, és igen az idegenek az "őslakosok", míg az ellenfelek az oda érkező túlélő emberek a Földről. Van aki szerint a BE nem több mint egy Civ5 mod, van aki szerint viszont bőven elég újítás van benne, hogy önálló játékként kezeljék.
totyak 2015.02.01. 11:05